Aug 13,2015
మార్కెట్లోకి ఫోర్డ్‌ 'యాస్ఫైర్‌'
         న్యూఢిల్లీ: ఫోర్డ్‌ ఇండియా తమ కొత్త కారు ఫిగో యాస్ఫైర్‌ను మార్కెట్లోకి విడుదల చేసింది. పెట్రోలు, డీజిల్‌ వేరియంట్‌లలో కంపెనీ ఫిగో యాస్ఫైర్‌ను రంగంలోకి దించింది. కాంపాక్ట్‌ సెడాన్‌ కార్ల విభాగంలో మారుతీ సుజుకీ, హ్యుందారు, హోండా తదితర కంపెనీలకు పోటీగా సంస్థ ఈ కారును మార్కెట్లోకి తీసుకువచ్చింది. 1.2, 1.5 లీటర్‌ ఇంజిన్‌తో లభించే పెట్రోలు యాస్ఫైర్‌ ధరను రూ.4.90-రూ.7.80 లక్షలుగా (ఎక్స్‌షోరూమ్‌, న్యూఢిల్లీ) కంపెనీ నిర్ణయించింది. కాగా, 1.5 లీటర్‌ డీజిల్‌ ఆఫ్షన్‌తో లభించే డీజిల్‌ కారు ధరను కంపెనీ రూ.5.90 లక్షల నుంచి రూ.8.24 (ఎక్స్‌షోరూమ్‌, న్యూఢిల్లీ) లక్షలుగా ప్రకటించింది. ఈ సందర్భంగా ఫోర్డ్‌ ఇండియా అధ్యక్షుడు, ఎండీ నైగెల్‌ హ్యారిసన్‌ మాట్లాడుతూ రానున్న రోజుల్లో తాము మార్కెట్లో మరింత వేగంగా విస్తరించనున్నట్లు తెలిపారు. ఇందులో భాగంగా ఈ సంవత్సరం మిగిలి ఉన్న కొన్ని నెలల కాలంలో కొత్తగా మూడు వాహనాలను అందుబాటులోకి తేనున్నట్లుగా వివరించారు.
మీ స్నేహితులకు రికమెండ్ చెయ్యండి